সাহিত্যে জ্ঞানপীঠ পুরস্কার পাচ্ছেন বিশিষ্ট হিন্দি লেখক

রায়পুর: সাহিত্যে জ্ঞানপীঠ পুরস্কার পাচ্ছেন বিশিষ্ট হিন্দি লেখক বিনোদ কুমার শুক্লা (Eminent Hindi writer Vinod Kumar Shukla) । ছত্তিশগড়ের (Chhattisgarh) প্রথম লেখক হিসেবে এই পুরস্কার পাবেন তিনি। ৮৮ বছর বয়সী বিনোদ শুক্লা একজন কবি, প্রাবন্ধিক, ছোটগল্পকার।

ঘোষণা হয়েছে ৫৯ তম জ্ঞানপীঠ পুরস্কার (59th Jnanpith Award)। সেখানে এই বিশিষ্ট লেখকের নাম ঘোষণা করা হয়েছে। হিন্দি ভাষার অন্যতম শ্রেষ্ঠ লেখক বিনোদ শুক্লা ১২ তম হিন্দি লেখক, যিনি এই সর্বোচ্চ পুরস্কার পাচ্ছেন।

এই পুরস্কার স্বরূপ ১১ লক্ষ টাকা নগদ অর্থ, হিন্দুদের বিদ্যার দেবী সরস্বতীর একটি ব্রোঞ্জের মূর্তি এবং একটি শংসাপত্র তাঁর হাতে তুলে দেওয়া হবে।

আরও পড়ুন: লক্ষ্মীর ভান্ডার নিয়ে বড় আপডেট!

জ্ঞানপীঠ নির্বাচন কমিটি এক বিবৃতিতে জানিয়েছে, ছত্তিশগড় রাজ্যের প্রথম লেখক হিসেবে এই পুরস্কারে ভূষিত হবেন বিনোদ কুমার শুক্লা। হিন্দি সাহিত্য, সৃজনশীলতা, ভিন্ন ধর্মী লেখা তিনি তুলে ধরেছেন।‘ সভায় উপস্থিত নির্বাচন কমিটির অন্যান্য সদস্যদের মধ্যে ছিলেন মাধব কৌশিক, দামোদর মৌজো, প্রভা ভার্মা, অনামিকা, এ কৃষ্ণ রাও, প্রফুল্ল শিলেদার, জানকি প্রসাদ শর্মা এবং জ্ঞানপীঠ পরিচালক মধুসূদন আনন্দ ।

এর আগে বিনোদ শুক্লা ১৯৯৯ সালে তাঁর ‘দিওয়ার মে এক খিরকি রাহাতি থি’ বইয়ের জন্য সাহিত্য অ্যাকাদেমি পুরস্কার পেয়েছিলেন। লেখকের অন্যতম সৃষ্টিগুলির মধ্যে রয়েছে ‘নৌকার কি কামিজ’ (১৯৭৯), উপন্যাসটি চলচ্চিত্রে রূপান্তরিত হয়েছিল ৷ তাঁর অন্যতম একটি কাব্য সংকলন হল ‘সব কুছ হোনা বাচ্চা রহেগা’ (১৯৯২) ।

১৯৬১ সালে প্রতিষ্ঠিত জ্ঞানপীঠ পুরস্কার প্রথম ১৯৬৫ সালে পান মালয়ালম কবি জি শঙ্কর কুরুপ৷ ‘ওডাক্কুঝাল’ কবিতা সংকলনের জন্য পুরস্কারটি পান তিনি ৷

১৯৬৬ সালে প্রথম বাঙালি হিসেবে এই পুরস্কার পান তারাশংকর বন্দ্যোপাধ্যায়। ১৯৭৬ সালে প্রথম মহিলা হিসেবে জ্ঞানপীঠ পেয়েছিলেন আশাপূর্ণা দেবী।